Ixef wis kraḍ Aneɛruḍ ɣer tsuqilt ṭṭurk, ma deg tallit-agi tatrart, ɣer tutlayin tiṛubaniyin ladɣa tafrensist d teglizit. Ma ulac, ad ilin 25 ɣef meyya, (ddeqs) i d azal n wawalen n uṛeṭṭal yellan di teglizit, ma d Taspenyulit tesɛa rebɛa n walfat n wawalen n taɛrabt, rnu ɣer-s, d luluf n yimarḍilen n talliyin yemgaraden, s tefrensist s teṭṭelyanit, akked teglizit. Tettban-d tefrensist tikwal am tutlayt n yibrid, s luluf n wawalen n ṭṭelyanit, d tespenyulit, d taɛrabt, d teglizit i tezdel di leqrun ar deffir…Awalen n uṛṭṭal n tutlayin-agi, aṭas seg-sen kecmen deg-sent akken iwata, ur tent-ɛeqleḍ ara belli d ibaṛṛaniyen. Ilaq ad tili tmusni tasnilsan i wakken i ad d-naf belli deffir n awal n teglizit, filrt, di tefrensist, fleurette, deg tefrensist, awal gazelles, s taɛrabt, ɣazala, neɣ, deg taɛrabt, qalam, s teɣriqit, kalamos, D tidet, mi ara yeqwu umaṛḍil, yezmer ad d-yawi abeddel i tutlayt tanermast.